OpenLLM-France/wikimedia huggingface dataset:
# Cherry Grove (Washington)

Cherry Grove és una concentració de població designada pel cens dels Estats Units a l'estat de Washington. Segons el cens del 2000 tenia 663 habitants.

## Demografia

Segons el cens del 2000, Cherry Grove tenia 663 habitants, 214 habitatges, i 185 famílies. La densitat de població era de 76,2 habitants per km².
Dels 214 habitatges en un 40,2% hi vivien nens de menys de 18 anys, en un 76,2% hi vivien parelles casades, en un 5,6% dones solteres, i en un 13,1% no eren unitats familiars. En el 10,3% dels habitatges hi vivien persones soles el 5,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,1 i el nombre mitjà de persones que vivien en cada família era de 3,32.
Per edats la població es repartia de la següent manera: un 30% tenia menys de 18 anys, un 6,8% entre 18 i 24, un 26,4% entre 25 i 44, un 28,1% de 45 a 60 i un 8,7% 65 anys o més.
L'edat mediana era de 39 anys. Per cada 100 dones de 18 o més anys hi havia 100,9 homes.
La renda mediana per habitatge era de 58.750 $ i la renda mediana per família de 64.000 $. Els homes tenien una renda mediana de 40.750 $ mentre que les dones 24.408 $. La renda per capita de la població era de 20.760 $. Cap de les famílies i l'1,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cherry Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Cherry Grove». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Club Atlético Vélez Sarsfield

El Club Atlético Vélez Sarsfield és un club esportiu, destacat en futbol, argentí de la ciutat de Buenos Aires (al barri de Liniers).

## Història

El club va ser fundat l'1 de gener de 1910 al barri de Floresta de Buenos Aires, a prop d'una estació de ferrocarril anomenada Dalmacio Vélez Sársfield.
La seva primera participació en el campionat amateur de futbol argentí fou l'any 1919, acabant subcampió. Des de l'adveniment del professionalisme l'any 1931, el club sempre ha militat a la màxima categoria, excepte en el període 1941-1943.
La figura més emblemàtica del club ha estat Carlos Bianchi. Com a jugador, contribuí al títol de lliga aconseguit l'any 1968, a més de ser màxim golejador de primera divisió els anys 1970, 1971 i el 1981. Com entrenador, Bianchi portà l'equip a tres títols argentins (Clausura 1993, Apertura 1995 i Clausura 1996), a més d'una Copa Libertadores i una Copa Intercontinental de futbol (ambdues el 1994) i una Copa Interamericana el 1995. Durant aquest període destacaren al club els jugadors José Luis Chilavert i Omar Asad ("El Turco"), qui marcà el gol de la victòria a la final de la Copa Intercontinental.

## Estadi

L'estadi del club és l'Estadi José Amalfitani, nom d'un ex-president del club durant més de 30 anys. Té una capacitat per a 49.747 espectadors. Fou utilitzat a la Copa del Món de Futbol 1978.

## Palmarès

* 1 Copa Libertadores de América: 1994
* 1 Copa Intercontinental: 1994
* 1 Copa Interamericana: 1995
* 1 Supercopa Sud-americana: 1996
* 1 Recopa Sud-americana: 1997
* 10 Lliga argentina de futbol: 1968 (Nacional), 1993 (Clausura), 1995 (Apertura), Clausura 1996 (Clausura), Clausura 1998 (Clausura), Clausura 2005 (Clausura), Clausura 2009 (Clausura), Clausura 2011 (Clausura), Inicial (2012), 2012/13 (Primera División).
* 1 Supercopa Argentina: 2013
* 1 Lliga argentina de segona divisió: 1943

## Altres seccions

El Vélez també disposa de seccions masculina i femenina de voleibol a la primera divisió argentina, a més de seccions de bàsquet, hoquei patins i hoquei herba, entre d'altres.

## Referències

* ↑ Datos y nombre completo (castellà)

## Enllaços externs

* Web oficial del club
* La V Azulada Arxivat 2010-03-25 a Wayback Machine.
# Montaione

Montaione és un comune (municipi) de la ciutat metropolitana de Florència, a la regió italiana de la Toscana, situat uns 35 km al sud-oest de Florència. L'1 de gener de 2018 tenia 3.638 habitants.

## Història

La frazione de Filicaja va ser el punt de partida d'Antonio da Filicaja per a la invasió de Pisa per part de la República de Florència el 1509.

## Llocs d'interès

* L'església de San Regolo alberga la "Madonna del Buonconsiglio" de Guido da Graziano (finals del segle xiii)
* Església i convent de San Vivaldo. L'església té obres atribuïdes a Giovanni della Robbia, Benedetto Buglioni, Raffaellino del Garbo i Andrea Sansovino.
* Diversos castells, entre d'altres els de:
** Iano
** Camporena, destruït pels florentins el 1329.
** Vignale
** Collegalli, ara una vila patricia.
** Figline, conegut des del segle xii. És propietat de la família Filicaja.
** Pozzolo, conegut des del segle xi. Conté murals de Giuseppe Bezzuoli i Augustus Wallis.
** Barbialla, propietat a l'edat mitjana de les famílies dels carolingis i Della Gherardesca, i més tard dels bisbes de Volterra, la comuna de San Miniato, la República de Florència i la República de Pisa.
** Castelfafi, suposadament fundat pels llombards al segle viii. Va ser una possessió dels Della Gherardesca i després dels bisbes de Volterra. Posteriorment va ser adquirida pels Caetani. En 1554 va ser saquejat per les tropes de Piero Strozzi.
** Tonda
** Sughera
** Scopeto
** Santo Stefano

## Referències

* ↑ «Resident population on 1st January 2018» (en anglès). ISTAT. [Consulta: 28 febrer 2019].

## Enllaços externs

* Montaione - Lloc web oficial (italià)
# Miquel Esquius i Miquel

Miquel Esquius i Miquel (Súria) és el comissari en cap del Cos de Mossos d'Esquadra des del 26 d'agost de 2024. Fou també comissari en cap entre el 10 de juliol del 2018 i el 3 de juny del 2019.
Diplomat en Ciències Religioses i amb un postgrau en Gestió de la Mobilitat, va ingressar al cos dels Mossos d'Esquadra el 1986, va ser de la segona promoció d'agents del cos i de la primera promoció del cos de Trànsit. Va ser cap de l'Àrea Regional de Trànsit de Girona fins al 2000, cap de l'Àrea de Trànsit de la Regió Central fins al 2002, sotscap de la Comissaria Territorial fins al 2004 i després cap de la Comissaria Superior de Coordinació Territorial, o sigui, el número 2.
El 10 de juliol del 2018 va ser nomenat comissari en cap del cos. En aquell moment el càrrec estava vacant, ja que el 14 de juny Ferran López havia dimitit. Aquest darrer havia assumit el càrrec després de la destitució de Josep Lluís Trapero per l'aplicació de l'Article 155 de la Constitució espanyola de 1978. Esquius va dir que assumia el càrrec «per responsabilitat». Va estar onze mesos al càrrec, ja que el 3 de juny de 2019 va ser rellevat pel mateix conseller que l'havia nomenat, Miquel Buch. El seu substitut fou Eduard Sallent, que feia pocs dies que era comissari. Esquius va passar a ser el nou cap de la Regió Policial Pirineu Occidental.
El 26 d'agost de 2024 va ser nomenat per segon cop en la seva carrera Comissari en cap del cos, assumint les competències de la Subdirecció Operativa de la Direcció General de la Policia, rellevant a Eduard Sallent.

## Referències

* ↑ Redacció. «Miquel Esquius, nou comissari en cap dels Mossos d'Esquadra». [Consulta: 25 octubre 2020].
* ↑ 324cat. «El comissari Miquel Esquius, nou cap dels Mossos d'Esquadra», 10-07-2018. [Consulta: 25 octubre 2020].
* ↑ 324cat. «Relleu a la direcció dels Mossos: destitueixen Miquel Esquius, nomenat fa 10 mesos», 03-06-2019. [Consulta: 25 octubre 2020].
* ↑ ACN. «L'ex cap dels Mossos Miquel Esquius serà el nou cap de la Regió Policial Pirineu Occidental», 06-06-2019. [Consulta: 25 octubre 2020].
# Anna Godoy Contreras

Anna Godoy Contreras (Barcelona, 21 d'octubre de 1992) és una esportista catalana que competeix en triatló.
S'inicià en la natació al Club Natació Barcelona, on es va formar com a esportista. Com a nedadora va obtenir diferents títols en campionats de Catalunya i Espanya, però va ser en 2007 que el seu pare i el seu germà l'animà a provar el triatló. Amb 16 anys, entrà a formar part del Centre de Tecnificació Esportiva Blume d'Esplugues. Durant la seva estada, aconsegueix ser campiona d'Espanya Junior de triatló i duatló i participa per primera vegada en el Campionat d'Europa en la seva categoria. Ha estat la primera triatleta espanyola a participar en els Jocs Olímpics d'Estiu de la Joventut de 2010 celebrats a Singapur. El 2015 va aconseguir la seva primera medalla internacional en una Copa d'Europa i en el seu palmarès inclou diversos top-5 en Copa del Món, un Campionat d'Espanya absolut en distància, una medalla de plata als Jocs de la Mediterrània del 2018 a Tarragona, i un quart lloc a la Copa del Món de Santo Domingo. Va guanyar dues medalles de plata en la Copa d'Europa de Triatló, totes dues a l'etapa disputada a Melilla, en els anys 2015 i 2016, i una medalla de plata als Jocs Mediterranis de 2018 a Tarragona 2018. La triatleta que estudia Comunicació a la Universitat Oberta de Catalunya (UOC), participà en els Jocs Olímpics d'Estiu de 2020, que se celebraren a Tòquio el 2021.

## Referències

* ↑ «Anna Godoy: cuando los primeros Juegos se resisten un poco más». La Vanguardia, 08-04-2020 [Consulta: 18 juliol 2021].
* ↑ Sáez-Bravo, Lucas «Anna Godoy, la hija del Tiburón que cumple el sueño olímpico de la familia: "Heredé la capacidad de sufrimiento". Paco, el padre, es leyenda nacional de un deporte que cuando dominaba, allá en los 90, no era olímpico. Cesc, el hermano, se quedó a las puertas de Río». El Mundo, 05-07-2021 [Consulta: 18 juliol 2021].
* ↑ «Where is the limit y Andbank organizan la quinta conferencia virtual. Anna Godoy, Dani Nafría, Cristina Lara y Álvaro Trigo serán los ponentes». Sport, 22-04-2020 [Consulta: 18 juliol 2021].
* ↑ «Anna Godoy, primera medalla catalana als Jocs Mediterranis». El Nacional, 23-06-2018 [Consulta: 18 juliol 2021].
* ↑ Bardolet, Xevi «Anna Godoy, l'olímpica d'una família de triatletes Anna Godoy s'emporta a Tòquio tota una herència de família triatleta que va començar amb el seu pare, Paco Godoy». Corporació Catalana de Mitjans Audiovisuals, 17-07-2021 [Consulta: 18 juliol 2021].
# Anderson Bamba

Anderson Soares De Oliveira un futbolista brasiler. Va començar com a futbolista al Tombense FC.

## Referències

* ↑ «Anderson dreht den Spieß um» (en alemany). [Consulta: 27 juliol 2024].
* ↑ «Eberl freut sich über Andersons Rückkehr» (en alemany). [Consulta: 27 juliol 2024].
* ↑ «Anderson endgültig zu Eintracht gewechselt» (en alemany). [Consulta: 27 juliol 2024].
# Coelorhyncidia

Coelorhyncidia és un gènere d'arnes de la família Crambidae.

## Taxonomia

* Coelorhyncidia elathealis (Walker, 1859)
* Coelorhyncidia flammealis Hampson, 1917
* Coelorhyncidia nitidalis Hampson, 1907
* Coelorhyncidia ovulalis Hampson, 1896
* Coelorhyncidia purpurea Hampson, 1907
* Coelorhyncidia trifidalis Hampson, 1897

## Referències

* ↑ «GlobIZ search». Global Information System on Pyraloidea. [Consulta: 17 febrer 2011].
# Anna Jablonowska

Anna Jabłonowska (en polonès Anna z Jabłonowskich) va néixer a Cracòvia (Polònia) el 1660 i va morir a la població francesa de Chambord el 29 d'agost de 1727. Era una noble polonesa filla d'Estanislau Joan Jablonowski (1634-1702) i de Marianna Kazanowska (1643-1687).

## Matrimoni i fills

El 15 de febrer de 1676 es va casar a Cracòvia amb Rafaeł Leszczyński (1650-1703), fill del comte de Leszno Boguslau Leszczyński (1614-1659) i d'Anna Dönhoff (1621-1655). Fill d'aquest matrimoni és:
* Estanislau I de Polònia (1677-1766), que esdevindria rei de Polònia, casat amb Caterina Opalińska (1680-1747), una filla del qual, Maria esdevindria reina de França en casar-se amb Lluís XV de França

## Referències

* ↑ Norrhem, Svante. Nordic Academic Press. Kvinnor vid maktens sida : 1632–1772 (en suec), 2007.
* ↑ Los Héroes y las maravillas del mundo: Dios, la tierra y los hombres : anales del mundo desde los tiempos bíblicos hasta nuestros dias ... : gran memorandum histórico debido á las más famosas lumbreras de la humanidad ... (en castellà). Libr. de José Pérez y del Hered. de Tieso, 1856.

## Enllaços externs

* awt.ancestrylibrary
* geneall.net
* Genealogics.org
# Mit brennender Sorge

"Mit brennender Sorge ..." (alemany "Amb ardent inquietud ...") és una Carta encíclica del Papa Pius XI sobre la situació de l'Església a l'Alemanya Nazi, publicada el 14 de març de 1937.
A diferència d'altres encícliques que són conegudes per les primeres paraules en llatí, aquesta rep el nom de les primeres paraules en la llengua en què va ser originalment publicada, l'alemany "Mit brennender Sorge ... ", o en català " Amb ardent inquietud ... ".
En aquesta, el Papa adverteix dos anys abans de la Segona Guerra Mundial que "Tothom qui prengui la raça, o el poble, o l'Estat, o una forma determinada de l'Estat, o els representants del poder estatal o altres elements fonamentals de la societat humana [...] i els divinitzi amb culte idolàtric, perverteix i falsifica l'ordre creat i imposat per Déu", en un clar senyal de crítica per al règim nacionalsocialista alemany.

## Efectes

Va ser una sorpresa general, per a fidels, autoritats i polítics, la lectura de l'encíclica, el diumenge 21 de març de 1937, en tots els temples catòlics alemanys, que eren més d'11.000. La unanimitat va ser absoluta. I, en tota la breu història del Tercer Imperi alemany, mai va rebre una contestació que arribés a apropar-se a l'efecte que es va produir amb la "Mit brennender Sorge ..." .
No és sorprenent que l'endemà l'òrgan oficial nacionalsocialista, Völkischer Beobachter, publiqués una primera rèplica a l'encíclica. Però, sorprenentment va ser també l'última. El ministre alemany de propaganda, Joseph Goebbels, va ser prou intel·ligent i perspicaç com per advertir la força que havia tingut aquesta declaració. I, amb el control total de premsa i ràdio que ja tenia per aquestes dates, va decidir que el més convenient per al règim era ignorar completament l'encíclica.

## Vegeu també

* Pius XI
* Doctrina Social de l'Església
* Nazisme

## Enllaços externs

* Text original en alemnay al web del Vaticà
# Mitch Grassi

Mitchell Coby Michael Grassi (24 de juliol de 1992) conegut com a Mitch Grassi, és un cantant, compositor i YouTuber, més conegut per ser el contratenor de la banda a cappella Pentatonix

## Vida i Carrera

Grassi va assistir a la Martin High School en Arlington, Texas. Aquí, Grassi va conèixer a Scott Hoying i a Kirstie Maldonado i van formar un trio A Capella, pujant el seu primer cover de Lady Gaga, Telephone, a youtube per un concurs de ràdio en el qual ell va ser el contratenor.

## Referències

* ↑ «Q&A with Mitch Grassi of acappella Group, PENTATONIX Talks: New Album, Starring in The Movie, PITCH PERFECT 2, Getting A Shout Out from Beyonce and More!». All Access. Arxivat de l'original el 2015-07-01. [Consulta: 24 gener 2015].
# Clupeocharax schoutedeni

Clupeocharax schoutedeni és una espècie de peix de la família dels alèstids i de l'ordre dels caraciformes.

## Morfologia

* Els mascles poden assolir 25 cm de longitud total.

## Hàbitat

És un peix d'aigua dolça i de clima tropical (22 °C-27 °C).

## Distribució geogràfica

Es troba a Àfrica: República Democràtica del Congo.

## Referències

* 1 2 3 FishBase (anglès)
* ↑ Baensch, H.A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle, Alemanya. 864 p.
* ↑ Paugy, D., 1984. Characidae. p. 140-183. A: J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Alé Vallée

Alé Vallée fou un partit polític d'ideologia socialdemòcrata actiu a la Vall d'Aosta, format per una escissió local del Partit Socialista Italià. El seu cap és Enrico Bich.
A les eleccions regionals de la Vall d'Aosta de 2003 va obtenir el 4,7% dels vots (en una llista amb els Socialistes Democràtics Italians i Populars UDEUR), i no assolí cap escó al Consell de la Vall. Posteriorment va assolir entrar al consistori municipal d'Aosta i finalment decidí ingressar al Partit Democràtic.
L'octubre de 2007 Enrico Bich fou candidat al càrrec de secretari regional del PD, però fou derrotat (62,5% contra 37.5%) per Raimondo Donzel, un sindicalista amb suport dels Demòcrates d'Esquerres.

## Referències

* ↑ Ringraziamenti di Enrico « Percorriamo insieme la strada per il Partito Democratico…. un partito aperto a noi, uno di noi alla sua guida! >
* ↑ :: 12vda.it - news e webradio dalla Valle d'Aosta : >
# Coelorinchus hoangi

Coelorinchus hoangi és una espècie de peix de la família dels macrúrids i de l'ordre dels gadiformes.

## Morfologia

* Els mascles poden assolir 35 cm de llargària total.

## Hàbitat

És un peix bentopelàgic i marí d'aigües subtropicals que viu entre 480-700 m de fondària.

## Distribució geogràfica

Es troba a Austràlia Occidental.

## Referències

* ↑ uBio (anglès)
* ↑ Giorna M. E. 1809. Mémoire sur des poissons d'espèces nouvelles et de genres nouveaux. Plus: Suite et conclusion du mémoire (pp. 177-180). Mem. Acad. Imp. Sci. Lit. Beaux-arts., Turin v. 9 (pt 1). 1-19, 177-180.
* ↑ BioLib (anglès)
* 1 2 3 FishBase (anglès)
* ↑ Iwamoto, T. i K.J. Graham 2008. Two new Australian grenadiers of the Coelorinchus fasciatus species group (Macrouridae: Gadiformes: Teleostei) Proc. Calif. Acad. Sci. 59(5):133-146.

## Bibliografia

* Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Geistdoerfer, P. 1986. Macrouridae. p. 644-676. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and the Mediterranean. UNESCO, París. Vol. 2.
* Geistdoerfer, P. 1990. Macrouridae. p. 541-563. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Iwamoto, T. 1999. Order: Gadiformes. Macrouridae (sometimes Coryphaenoididae, Bathygadidae, Macrourididae, Trachyrincidae, in part, in literature). p. 1986-1992. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Moulay Yaâcoub

Moulay Yaâcoub (en àrab مولاي يعقوب, Mūlāy Yaʿqūb; en amazic ⵎⵓⵍⴰⵢ ⵉⵄⵇⵓⴱ) és un municipi de la província de Moulay Yaâcoub, a la regió de Fes-Meknès, al Marroc. Segons el cens de 2014 tenia una població total de 4.612 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Clarissa Minnie Thompson Allen

Clarissa Minnie Thompson Allen (Columbia, Carolina del Nord, 1 d'octubre de 1859 - Milam, Texas, 23 de novembre de 1941) fou una educadora i escriptora afroamericana estatunidenca. Va escriure històries fictícies sobre famílies afroamericanes de l'alta societat del sud dels Estats Units.

## Vida personal

Clarissa Minnie Thompson Allen va néixer a Colúmbia, Carolina del Sud, filla d'Eliza Henrietta Montgomery, una socialite (aristòcrata), i Samuel Benjamin Thompson, delegat de la Convenció Constitucional de Carolina del Sud. Va estudiar al Howard Junior High School i a una escola normal de Carolina del Sud. Va treballar de professora a tres escoles diferents, incloent l'Allen University, on va ensenyar àlgebra, llatí, geologia física, i història. Al voltant de 1886 va anar a viure a Jefferson, Texas, on va ensenyar en una escola pública. Ella també va viure a Fort Worth, Texas, a on també va treballar en escoles públiques.

## Carrera

Allen va escriure obres de ficció basades en històries de famílies afroamericanes riques del sud dels Estats Units. La seva obra més notable és Treading the Winepress, també titulada A Mountain of Misfortune. El llibre consisteix en unes 41 històries de dues famílies. Aquestes històries succeïen a la ciutat fictície de "Capitolia," que estava basada en Colúmbia, Carolina del Sud. El llibre inclou triangles d'amor, assassinat, feminitat, caritat i bogeria. També va escriure una publicació serialitzada i novel·les curtes per editorials texanes. Algunsn diaris afroamericans també van publicar poesies seves. Alguns crítics creien que la seva obra era antireligiosa, concretament concretament contra l'església Metodista Episcopial Africana.

## Referències

* 1 2 Elizabeth Ann Beaulieu. Writing African American Women. Greenwood Publishing Group, abril 2006, p. 6–7. ISBN 978-0-313-02462-7.
* 1 2 Yolanda Williams Page. Encyclopedia of African American Women Writers. Greenwood Publishing Group, 30 gener 2007, p. 9–10. ISBN 978-0-313-33429-0.

## Bibliografia

* Shockley, Ann Allen. "Clarissa Minnie Thompson." Afro-American Women Writers. 1746-1933: An Anthology and Critical Guide. Boston: G.K. Hall (1988).
* Wallace-Sanders, Kimberly. "Clarissa Minnie Thompson." Oxford Companion to African American Literature. Nova York: Oxford University Press (1997).
# Montserrat García Llovera

Montserrat García Llovera (Barcelona, 1957) és una política i tècnic d'administració general de la Diputació de Barcelona, que va ser Delegada del Govern espanyol a Catalunya durant uns mesos a les darreries de 2011.
Llicenciada en Dret per la Universitat de Barcelona i diplomada en Funció Pública per ESADE, és tècnic d'administració general a la Diputació de Barcelona, on va ocupar diferents llocs en les Àrees de Cultura, Esports i Turisme. Ha estat subdirectora general de Programes de Rehabilitació i Sanitat, de Serveis Penitenciaris del Departament de Justícia de la Generalitat de Catalunya i des d'octubre de 2007 fins a octubre de 2011 va ser subdelegada del Govern a la província de Barcelona. L'octubre i de 2011, fou nomenada delegada del Govern a Catalunya en substitució de Joan Rangel, càrrec al qual hi estigué fins a finals de 2011, quan fou substituïda per María de los Llanos de Luna Tobarra.

## Referències

* ↑ Nota biogràfica (castellà)
* ↑ Montserrat García Llovera releva a Rangel como delegada del Gobierno en Catalunya, La Vanguardia, 7 d'octubre de 2011, consultat el 8 d'octubre de 2011.
* ↑ «La diputada del PP María de los Llanos de Luna, nova delegada del govern espanyol a Catalunya». ara.cat, 30-12-2011. [Consulta: 9 gener 2012].